​Mesoliitikumi algul on siinsed elanikud moodustanud ühtse kontaktvõrgustiku laiemalt Ida- ja Põhja-Euroopa metsavööndit asustanud  inimrühmadega. Eesti alale on toodud siis hulgaliselt kvaliteetset tööriistade valmistamise materjali - tulekivi - kuni 500 km kauguselt Lääne-Venemaa keskosast ning Leedust ja Valgevenest. Kohaliku populatsiooni kasvades need sidemed arvatavasti katkesid ja kujunesid välja uued ja väiksema ulatusega sotsiaalsed ja majanduslikud võrgustikud.